CELEX: 32020R1272
Language: fi
Date: 2020-06-04 00:00:00
Title: Komission delegoitu asetus (EU) 2020/1272, annettu 4 päivänä kesäkuuta 2020, Euroopan parlamentin ja neuvoston asetuksen (EU) 2017/1129 täydentämisestä esitteen tiivistelmään sisältyviä keskeisiä taloudellisia tietoja, esitteiden julkaisemista ja luokittelua, arvopapereita koskevaa mainontaa, esitteen täydennyksiä ja notifiointiportaalia koskevilla teknisillä sääntelystandardeilla annetun delegoidun asetuksen (EU) 2019/979 muuttamisesta ja oikaisemisesta (ETA:n kannalta merkityksellinen teksti)

14.9.2020   
               
               
                  FI
               
               
                  Euroopan unionin virallinen lehti
               
               
                  L 300/1
               
            
         KOMISSION DELEGOITU ASETUS (EU) 2020/1272,
         annettu 4 päivänä kesäkuuta 2020,
         Euroopan parlamentin ja neuvoston asetuksen (EU) 2017/1129 täydentämisestä esitteen tiivistelmään sisältyviä keskeisiä taloudellisia tietoja, esitteiden julkaisemista ja luokittelua, arvopapereita koskevaa mainontaa, esitteen täydennyksiä ja notifiointiportaalia koskevilla teknisillä sääntelystandardeilla annetun delegoidun asetuksen (EU) 2019/979 muuttamisesta ja oikaisemisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon arvopapereiden yleisölle tarjoamisen tai kaupankäynnin kohteeksi säännellyllä markkinalla ottamisen yhteydessä julkaistavasta esitteestä ja direktiivin 2003/71/EY kumoamisesta 14 päivänä kesäkuuta 2017 annetun Euroopan parlamentin ja neuvoston asetuksen (EU) 2017/1129 (1) ja erityisesti sen 7 artiklan 13 kohdan, 21 artiklan 13 kohdan ja 23 artiklan 7 kohdan,
         sekä katsoo seuraavaa:
         
                     (1)
                  
                  
                     Komission delegoidun asetuksen (EU) 2019/979 (2) mukaan kolmansien osakkeiksi muunnettavissa tai vaihdettavissa olevien arvopapereiden liikkeeseenlaskijoiden on tällä hetkellä julkaistava esitteensä täydennys kyseisen asetuksen 18 artiklassa luetelluissa tilanteissa. Sitä vastoin komission delegoidussa asetuksessa (EU) N:o 382/2014 (3), joka on korvattu delegoidulla asetuksella (EU) 2019/979, ei edellytetty tällaisilta liikkeeseenlaskijoilta täydennyksen julkaisemista kyseisissä tilanteissa. Koska kyseiset säännöt ovat osoittautuneet toimiviksi eivätkä ne ole vaikuttaneet sijoittajansuojan tasoon, kaikki viittaukset kolmansien osakkeiksi muunnettavissa tai vaihdettavissa olevien arvopapereiden liikkeeseenlaskijoihin olisi poistettava delegoidun asetuksen (EU) 2019/979 18 artiklan 1 kohdan luettelosta.
                  
               
                     (2)
                  
                  
                     Jotta sijoittajat saisivat vertailevan yleiskuvan osakesidonnaisia arvopapereita liikkeeseen laskevan finanssialan ulkopuolisen yhteisön rahavirtalaskelman kehityksestä, delegoidun asetuksen (EU) 2019/979 liitteessä I olevaan taulukkoon 3 olisi lisättävä sarake, joka koskee rahavirtatietoja esitevuotta edeltäviltä kahdelta vuodelta.
                  
               
                     (3)
                  
                  
                     Delegoidun asetuksen (EU) 2019/979 liitteessä VII olevassa kentässä 26, joka liittyy talletustodistuksiin, viitataan ”DRCP”:hen. Tässä kentässä olisi kuitenkin viitattava ”DPRS”:ään, jota käytetään viitteenä Euroopan arvopaperimarkkinaviranomaisen Euroopan parlamentin ja neuvoston asetuksen (EU) N:o 600/2014 (4) mukaisesti ylläpitämässä rahoitusvälineiden viitetietojärjestelmässä (Financial Instruments Reference Data System, FIRDS).
                  
               
                     (4)
                  
                  
                     Sen vuoksi delegoitua asetusta (EU) 2019/979 olisi muutettava.
                  
               
                     (5)
                  
                  
                     Delegoidun asetuksen (EU) 2019/979 tšekin-, englannin-, portugalin- ja slovakinkielisen toisinnon 21artiklasta puuttuu sana, mikä vaikeuttaa säännöksen ymmärtämistä. Mainittua säännöstä olisi sen vuoksi oikaistava.
                  
               
                     (6)
                  
                  
                     Tämä asetus perustuu teknisten sääntelystandardien luonnoksiin, jotka Euroopan arvopaperimarkkinaviranomainen (EAMV) on toimittanut komissiolle.
                  
               
                     (7)
                  
                  
                     Oikeusvarmuuden vuoksi sellaisten esitteiden tiivistelmien, jotka on hyväksytty 21 päivän heinäkuuta 2019 ja 16 päivän syyskuuta 2020 välisenä aikana, olisi oltava edelleen voimassa kyseisten esitteiden voimassaolon päättymiseen saakka.
                  
               
                     (8)
                  
                  
                     Asetuksen (EU) 2017/1129 ja delegoidun asetuksen (EU) 2019/979 soveltaminen alkoi 21 päivänä heinäkuuta 2019. Oikeusvarmuuden vuoksi ja esitteiden notifiointiportaalin moitteettoman toiminnan varmistamiseksi tämän delegoidun asetuksen 1 artiklan 1, 3 ja 4 alakohdan sekä 2 artiklan soveltamisen alkamispäivän olisi oltava sama kuin asetuksen (EU) 2017/1129 ja delegoidun asetuksen (EU) 2019/979.
                  
               
                     (9)
                  
                  
                     Kun otetaan huomioon asian kiireellisyys ja tämän asetuksen perustana olevien sääntelystandardien luonnosten rajoitettu laajuus ja vaikutus, arvopaperimarkkinaviranomainen ei ole järjestänyt avoimia julkisia kuulemisia eikä analysoinut mahdollisia kustannuksia ja hyötyjä. Arvopaperimarkkinaviranomainen on pyytänyt lausunnon Euroopan parlamentin ja neuvoston asetuksen (EU) N:o 1095/2010 (5) 37 artiklan mukaisesti perustetulta arvopaperimarkkina-alan osallisryhmältä,
                  
               ON HYVÄKSYNYT TÄMÄN ASETUKSEN:
         
            1 artikla
            Delegoidun asetuksen (EU) 2019/979 muuttaminen
            Muutetaan delegoitu asetus (EU) 2019/979 seuraavasti:
            
                        1)
                     
                     
                        Muutetaan 18 artiklan 1 kohta seuraavasti:
                        
                                    a)
                                 
                                 
                                    Korvataan a alakohdan i ja ii alakohta seuraavasti:
                                    
                                                ”i)
                                             
                                             
                                                liikkeeseenlaskija, kun esite liittyy osakkeisiin tai osakkeita vastaaviin muihin siirtokelpoisiin arvopapereihin;
                                             
                                          
                                                ii)
                                             
                                             
                                                kohde-etuutena olevien osakkeiden tai osakkeita vastaavien muiden siirtokelpoisten arvopapereiden liikkeeseenlaskija, kun kyse on delegoidun asetuksen (EU) 2019/980 19 artiklan 2 kohdassa tai 20 artiklan 2 kohdassa tarkoitetuista arvopapereista;”.
                                             
                                          
                              
                                    b)
                                 
                                 
                                    Korvataan d alakohdan i ja ii alakohta seuraavasti:
                                    
                                                ”i)
                                             
                                             
                                                liikkeeseenlaskija, kun esite liittyy osakkeisiin tai osakkeita vastaaviin muihin siirtokelpoisiin arvopapereihin;
                                             
                                          
                                                ii)
                                             
                                             
                                                kohde-etuutena olevien osakkeiden tai osakkeita vastaavien muiden siirtokelpoisten arvopapereiden liikkeeseenlaskija, kun esite liittyy delegoidun asetuksen (EU) 2019/980 19 artiklan 2 kohdassa tai 20 artiklan 2 kohdassa tarkoitettuihin arvopapereihin;”.
                                             
                                          
                              
                                    c)
                                 
                                 
                                    Korvataan e alakohta seuraavasti:
                                    
                                                ”e)
                                             
                                             
                                                kolmannet osapuolet tekevät uuden, Euroopan parlamentin ja neuvoston direktiivin 2004/25/EY (*1) 2 artiklan 1 kohdan a alakohdassa määritellyn julkisen ostotarjouksen tai jonkin seuraavia koskevan julkisen ostotarjouksen tulos tulee saataville:
                                                
                                                            i)
                                                         
                                                         
                                                            liikkeeseenlaskijan arvopaperi, kun esite liittyy osakkeisiin tai osakkeita vastaaviin muihin siirtokelpoisiin arvopapereihin;
                                                         
                                                      
                                                            ii)
                                                         
                                                         
                                                            kohde-etuutena olevien osakkeiden tai osakkeita vastaavien muiden siirtokelpoisten arvopapereiden liikkeeseenlaskijan arvopaperi, kun esite liittyy delegoidun asetuksen (EU) 2019/980 19 artiklan 2 kohdassa tai 20 artiklan 2 kohdassa tarkoitettuihin arvopapereihin;
                                                         
                                                      
                                                            iii)
                                                         
                                                         
                                                            talletustodistusten kohde-etuutena olevien osakkeiden liikkeeseenlaskijan arvopaperi, kun esite on laadittu delegoidun asetuksen (EU) 2019/980 6 ja 14 artiklan mukaisesti;
                                                         
                                                      
                                          
                                       (*1)  Euroopan parlamentin ja neuvoston direktiivi 2004/25/EY, annettu 21 päivänä huhtikuuta 2004, julkisista ostotarjouksista (EUVL L 142, 30.4.2004, s. 12).”"
                        
                                 
                              
                                    d)
                                 
                                 
                                    Korvataan f alakohdan i ja ii alakohta seuraavasti:
                                    
                                                ”i)
                                             
                                             
                                                osakkeet tai osakkeita vastaavat muut siirtokelpoiset arvopaperit;
                                             
                                          
                                                ii)
                                             
                                             
                                                delegoidun asetuksen (EU) 2019/980 19 artiklan 2 kohdassa tarkoitetut arvopaperit;”.
                                             
                                          
                              
                                    e)
                                 
                                 
                                    Korvataan h alakohta seuraavasti:
                                    
                                                ”h)
                                             
                                             
                                                esite liittyy osakkeisiin tai muihin osakkeita vastaaviin siirtokelpoisiin arvopapereihin tai delegoidun asetuksen (EU) 2019/980 19 artiklan 2 kohdassa tai 20 artiklan 2 kohdassa tarkoitettuihin arvopapereihin ja uusi merkittävä taloudellinen sitoumus johtaa todennäköisesti kyseisen delegoidun asetuksen 1 artiklan e alakohdassa määriteltyyn olennaiseen muutokseen;”.
                                             
                                          
                              
                  
                        2)
                     
                     
                        Lisätään 22 a artikla seuraavasti:
                        
                           ”22 a artikla
                           
                           Tiivistelmät 21 päivän heinäkuuta 2019 ja 16 päivän syyskuuta 2020 välisenä aikana hyväksytyistä esitteistä, jotka koskevat osakesidonnaisia arvopapereita liikkeeseen laskevia finanssialan ulkopuolisia yhteisöjä
                           Kun on kyse esitteistä, jotka sisältävät liitteessä I olevassa taulukossa 3 tarkoitettuja tietoja ja jotka on hyväksytty 21 päivän heinäkuuta 2019 ja 16 päivän syyskuuta 2020 välisenä aikana, niiden tiivistelmien olisi oltava edelleen voimassa kyseisten esitteiden voimassaolon päättymiseen saakka.”
                        
                     
                  
                        3)
                     
                     
                        Muutetaan liite I tämän asetuksen liitteen 1 mukaisesti.
                     
                  
                        4)
                     
                     
                        Muutetaan liite VII tämän asetuksen liitteen 2 mukaisesti.
                     
                  
         
            2 artikla
            Delegoidun asetuksen (EU) 2019/979 oikaiseminen
            
               (ei koske suomenkielistä toisintoa)
            
         
         
            3 artikla
            Voimaantulo ja soveltaminen
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Asetuksen 1 artiklan 1, 3 ja 4 alakohtaa sekä 2 artiklaa sovelletaan kuitenkin 21 päivästä heinäkuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä kesäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 168, 30.6.2017, s. 12.
         
            (2)  Komission delegoitu asetus (EU) 2019/979, annettu 14 päivänä maaliskuuta 2019, Euroopan parlamentin ja neuvoston asetuksen (EU) 2017/1129 täydentämisestä esitteen tiivistelmään sisältyviä keskeisiä taloudellisia tietoja, esitteiden julkaisemista ja luokittelua, arvopapereita koskevaa mainontaa, esitteen täydennyksiä ja notifiointiportaalia koskevilla teknisillä sääntelystandardeilla sekä komission delegoidun asetuksen (EU) N:o 382/2014 ja komission delegoidun asetuksen (EU) 2016/301 kumoamisesta (EUVL L 166, 21.6.2019, s. 1).
         
            (3)  Komission delegoitu asetus (EU) N:o 382/2014, annettu 7 päivänä maaliskuuta 2014, Euroopan parlamentin ja neuvoston direktiivin 2003/71/EY täydentämisestä esitteen täydennysten julkistamista koskevilla teknisillä sääntelystandardeilla (EUVL L 111, 15.4.2014, s. 36).
         
            (4)  Euroopan parlamentin ja neuvoston asetus (EU) N:o 600/2014, annettu 15 päivänä toukokuuta 2014, rahoitusvälineiden markkinoista sekä asetuksen (EU) N:o 648/2012 muuttamisesta (EUVL L 173, 12.6.2014, s. 84).
         
            (5)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
      
      
         
            LIITE 1
            Korvataan delegoidun asetuksen (EU) 2019/979 liitteessä I oleva taulukko 3 seuraavasti:
            
               
                  ”Taulukko 3
               
               
                  Finanssialan ulkopuolisten yhteisöjen rahavirtalaskelma (osakesidonnaiset arvopaperit)
               
               
                            
                        
                        
                           
                              Vuosi
                           
                        
                        
                           
                              Vuosi -1
                           
                        
                        
                           
                              Vuosi -2
                           
                        
                        
                           
                              Osavuosi
                           
                        
                        
                           
                              Vastaava osavuosi edeltävältä vuodelta
                           
                        
                     
                           
                              *Merkitykselliset liiketoiminnan nettorahavirrat ja/tai investointien rahavirrat ja/tai rahoituksen rahavirta”
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         
      
      
         
            LIITE 2
            Korvataan delegoidun asetuksen (EU) 2019/979 liitteessä VII olevan taulukon 1 sarakkeessa ”Raportoinnissa käytettävä muoto ja standardi” olevassa 26 kohdassa ilmaisu ”DRCP” ilmaisulla ”DPRS”.